
1. [bookmark: _Hlk92893303]OPĆI DIO
	OPĆE INFORMACIJE O PROGRAMU OBRAZOVANJA 
ZA STJECANJE MIKROKVALIFIKACIJE

	Sektor 
	Osobne, usluge zaštite i druge usluge

	Naziv programa
	Program obrazovanja za stjecanje mikrokvalifikacije pružanje usluge pomoći u kući 

	Vrsta programa
	osposobljavanje

	Predlagatelj
	Naziv ustanove
	

	
	Adresa
	

	Razina  kvalifikacije/skupa/ova ishoda učenja prema HKO-u
	SIU 1: Zaštite na radu i pružanje prve pomoći u djelatnosti pružanja usluge pomoći u kući, razina 3 HKO
SIU 2: Specifičnosti rada s korisnicima usluge pomoći u kući, razina 3 HKO
SIU 3: Komunikacija s korisnicima usluge pomoći u kući, razina 3 HKO
SIU 4: Pomoć u obavljanju kućnih poslova, razina 3 HKO
SIU 5: Pomoć korisniku pri odijevanju, kupanju i obavljanju drugih higijenskih potreba, razina 3 HKO

	Obujam  u bodovima (CSVET)
	8 CSVET
SIU 1: Zaštite na radu i pružanje prve pomoći u djelatnosti pružanja usluge pomoći u kući, 1 CSVET
SIU 2: Specifičnosti rada s korisnicima usluge pomoći u kući, 1 CSVET
SIU 3: Komunikacija s korisnicima usluge pomoći u kući, 1 CSVET
SIU 4: Pomoć u obavljanju kućnih poslova, 3 CSVET
SIU 5: Pomoć korisniku pri odijevanju, kupanju i obavljanju drugih higijenskih potreba, 2 CSVET

	Dokumenti na temelju kojih je izrađen program obrazovanja za stjecanje kvalifikacija/skupova ishoda učenja

	Popis standarda zanimanja/skupova kompetencija 
	Popis standarda kvalifikacija /skupova ishoda učenja

	Sektorski kurikulum

	SZ Njegovatelj starijih i nemoćnih osoba/Njegovateljica starijih i nemoćnih osoba
https://hko.srce.hr/registar/standard-zanimanja/detalji/297 

SKOMP 1: Provođenje osobne njege korisnika uz nadzor
https://hko.srce.hr/registar/skup-kompetencija/detalji/2472 

SKOMP 2: Pomoć korisniku pri zadovoljavanju osnovnih ljudskih potreba uz nadzor
https://hko.srce.hr/registar/skup-kompetencija/detalji/2473 

SKOMP 3: Komunikacijske vještine u radu
https://hko.srce.hr/registar/skup-kompetencija/detalji/2475 

SKOMP 4: Osiguranje kvalitete radnog procesa uz nadzor
https://hko.srce.hr/registar/skup-kompetencija/detalji/2476 

SKOMP 5: Pomoć korisniku pri obavljanju kućnih poslova
https://hko.srce.hr/registar/skup-kompetencija/detalji/5024 

	SIU 1: Zaštite na radu i pružanje prve pomoći u djelatnosti pružanja usluge pomoći u kući
https://hko.srce.hr/registar/skup-ishoda-ucenja/detalji/16703
 
SIU 2: Specifičnosti rada s korisnicima usluge pomoći u kući
https://hko.srce.hr/registar/skup-ishoda-ucenja/detalji/16702 

SIU 3: Komunikacija s korisnicima usluge pomoći u kući
https://hko.srce.hr/registar/skup-ishoda-ucenja/detalji/16704 

SIU 4: Pomoć u obavljanju kućnih poslova
https://hko.srce.hr/registar/skup-ishoda-ucenja/detalji/16701 

SIU 5: Pomoć korisniku pri odijevanju, kupanju i obavljanju drugih higijenskih potreba
https://hko.srce.hr/registar/skup-ishoda-ucenja/detalji/16705 
	

	Uvjeti za upis u program
	Cjelovita kvalifikacija minimalno na razini 1 HKO
Navršeno 18 godina života

	Uvjeti stjecanja programa  (završetka programa)
	- stečenih 8 CSVET bodova
- uspješna završna provjera stečenih znanja i vještina (pisana / usmena, praktična provjera)
- o završnoj provjeri vodi se zapisnik i provodi ju tročlano povjerenstvo. Svakom polazniku nakon uspješno završene provjere izdaje se Uvjerenje o osposobljavanju za stjecanje mikrokvalifikacije pružanje usluge pomoći u kući.

	Trajanje i načini izvođenja nastave
	[bookmark: _Hlk145055718]Program obrazovanja za stjecanje mikrokvalifikacije pružanje usluge pomoći u kući izvodi se redovitom nastavom u trajanju od 200 sati, uz mogućnost izvođenja teorijskog dijela programa na daljinu u stvarnom vremenu.
Ishodi učenja ostvaruju se vođenim procesom učenja i poučavanja u ustanovi u trajanju od 45 sati, učenjem temeljenim na radu, u trajanju od 115 sati, a dijelom samostalnim aktivnostima polaznika, u trajanju od 40 sati.  
Učenjem temeljenim na radu, odnosno sudjelovanjem u izvršenju konkretnih radnih zadaća u realnim ili simuliranim radnim uvjetima, polaznici se osposobljavaju za pružanje usluge pomoći u kući. Kod polaznika se potiče razvijanje samostalnosti i odgovornosti u izvršenju radnih zadaća kao i razvijanje suradničkih odnosa s ostalim sudionicima u zajedničkom radu.

	Horizontalna prohodnost 
	-

	Vertikalna prohodnost
	-

	Materijalni uvjeti i okruženje za učenje koji su potrebni za izvedbu programa
	https://hko.srce.hr/registar/skup-ishoda-ucenja/detalji/16703  
https://hko.srce.hr/registar/skup-ishoda-ucenja/detalji/16702  
https://hko.srce.hr/registar/skup-ishoda-ucenja/detalji/16704  
https://hko.srce.hr/registar/skup-ishoda-ucenja/detalji/16701  
https://hko.srce.hr/registar/skup-ishoda-ucenja/detalji/16705  
Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.
Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.
Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.
Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.
Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih Jedinstveni popis zdravstvenih zahtjeva potrebnih za upis u strukovne kurikule u I. razred srednje škole, pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.
Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti.

	Kompetencije koje se programom stječu 

	1. Primijeniti odabranu mogućnost pomoći korisniku pri obavljanju osobne higijene i odijevanja
2. Pomoći korisniku pri izboru primjerene odjeće i obuće
3. Poštivati privatnost korisnika
4. Održavati higijenu okoline
5. Koristiti mjere osobne zaštite
6. Primijeniti osnovne postupke pružanja prve pomoći uz nadzor
7. Primijeniti specifičnosti komunikacije s korisnicima svih životnih dobi
8. Primijeniti specifičnosti komunikacije s članovima obitelji korisnika
9. Primijeniti odgovarajući pristup u radu sa starijim osobama i osobama s invaliditetom poštujući etička načela
10. Obaviti kućne poslove prema potrebi korisnika i uvjetima kućanstva
11. Pomoći korisniku u nabavi živežnih namirnica i pripremanju obroka uz poštivanje higijenskih standarda
12. Pružiti podršku korisniku pri plaćanju računa, nabavi lijekova i drugih potrepština
13. Zbrinuti otpad u kućanstvu korisnika prema propisima u svrhu zaštite okoliša

	Preporučeni načini praćenja kvalitete i uspješnosti izvedbe programa 
	U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti: 
· provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima
· provodi se istraživanje i anketiranje nastavnika o istim pitanjima navedenim u prethodnoj stavci
· provodi se analiza uspjeha, transparentnosti i objektivnosti provjera i ostvarenosti ishoda učenja
· provodi se analiza materijalnih i kadrovskih uvjeta potrebnih za izvođenje procesa učenja i poučavanja.
Temeljem rezultata anketa dobiva se pregled uspješnosti izvedbe programa te postignuća polaznika, kao i procjena kvalitete nastavničkog rada ustanove.

	Datum revizije programa
	



2. MODULI I SKUPOVI ISHODA UČENJA 
	[bookmark: _Hlk92960607]
Redni broj
	
NAZIV MODULA
	
POPIS SKUPOVA ISHODA UČENJA
	
Razina
	
Obujam CSVET
	
Broj sati

	
	
	
	
	
	VPUP
	UTR
	SAP
	UKUPNO

	1.
	Zaštita na radu i prva pomoć
	Zaštite na radu i pružanje prve pomoći u djelatnosti pružanja usluge pomoći u kući
	3
	1
	10
	10
	5
	25

	[bookmark: _Hlk185355747]2.
	Pružanje usluge pomoći u kući
	Specifičnosti rada s korisnicima usluge pomoći u kući
	3
	1
	10
	10
	5
	25

	
	
	Komunikacija s korisnicima usluge pomoći u kući
	3
	1
	5
	15
	5
	25

	
	
	Pomoć u obavljanju kućnih poslova
	3
	3
	10
	50
	15
	75

	
	
	Pomoć korisniku pri odijevanju, kupanju i obavljanju drugih higijenskih potreba
	3
	2
	10
	30
	10
	50

	                                                                                        Ukupno: 
	8
	45
	115
	40
	200



VPUP – vođeni proces učenja i poučavanja     
UTR – učenje temeljeno na radu 
SAP – samostalne aktivnosti polaznika


3. RAZRADA MODULA I SKUPOVA ISHODA UČENJA
	NAZIV MODULA
	Zaštita na radu i prva pomoć

	Šifra modula
	

	Kvalifikacije nastavnika koji sudjeluju u realizaciji modula
	https://hko.srce.hr/registar/skup-ishoda-ucenja/detalji/16703
· Za realizaciju VPUP-a –  kvalifikacija najmanje razine 6 HKO-a iz područja sigurnosti i zaštite na radu, sestrinstva, fizioterapije, radne terapije, sanitarnog inženjerstva, ili druge odgovarajuće kvalifikacije iz područja zdravstva, uz dokazanu stručnost za područje zaštite na radu i pružanja prve pomoći.
· Za realizaciju UTR-a – strukovna kvalifikacija najmanje razine 4.1 prema HKO-u i radni staž na poslovima pružanja usluge pomoći u kući od najmanje pet godina.

	Obujam modula (CSVET)
	1 CSVET
SIU: Zaštita na radu i pružanje prve pomoći u djelatnosti pružanja usluge pomoći u kući, 1 CSVET

	Načini stjecanja ishoda učenja (od –do, postotak)
	Vođeni proces učenja i poučavanja
	Oblici učenja temeljenog na radu
	Samostalne aktivnosti polaznika/polaznika

	
	10 sati (40 %)
	10 sati (40 %)
	5 sati (20 %)

	Status modula
(obvezni/izborni)
	obvezni

	Cilj (opis) modula 
	Cilj modula je omogućiti polaznicima stjecanje znanja i vještina za rad na siguran način prilikom pružanja usluge pomoći u kući starijim osobama i osobama s invaliditetom. Polaznici će moći opisati ulogu zaštite na radu, identificirati osnovne izvore opasnosti prilikom pružanja usluge pomoći u kući, navesti zaštitna sredstva i opremu potrebnu za sigurno rukovanje kućanskim uređajima, priborom i sredstvima za čišćenje te demonstrirati postupke rada na siguran način prilikom pružanja pomoći korisniku usluge i osnovne postupke pružanja prve pomoći pri različitim vrstama ozljeda i stanja korisnika do dolaska hitne pomoći.

	Ključni pojmovi
	zaštita na radu, zaštitna sredstva, prva pomoć

	Oblici učenja temeljenog na radu
	Učenje temeljeno na radu provodi se kroz dva oblika:
· simulacijom stvarnih radnih i problemskih situacija u specijaliziranim prostorima ustanove (simuliranim objektima)
· učenjem na radnome mjestu gdje se polaznici postupno uvode u posao te u ograničenom obujmu sudjeluju u radnom procesu u kontroliranim uvjetima uz nadzor mentora. Provodi se na radnom mjestu kod poslodavaca s kojim ustanova ima potpisan ugovor o suradnji.
Ustanova posjeduje ugovor o suradnji s pravnim ili fizičkim osobama pružateljima usluga pomoći u kući upisanih u Registar pravnih i fizičkih osoba koje obavljaju djelatnost socijalne skrbi i koji sadrži aktualne podatke o pružateljima socijalne usluge pomoći u kući.

	Literatura i specifična nastavna sredstva potrebna za realizaciju modula
	Petlić, K. (2023). Obveze iz zaštite na radu za sve poslodavce, radnike, ovlaštenike, povjerenike te stručnjake ZNR. Poslovna literatura
Rogić, Ž. (2015). Prva pomoć (priručnik za kandidate za vozače i sve sudionike u prometu). Hrvatski Crveni križ (dostupno na: Prva pomoć (priručnik za kandidate za vozače i sve sudionike u prometu) : Hrvatski Crveni križ : Free Download, Borrow, and Streaming : Internet Archive )
Zakon o zaštiti na radu (NN 71/2014., 118/2014., 154/2014., 94/2018., 96/2018.)



	Skup ishoda učenja iz SK-a, obujam
	Zaštita na radu i pružanje prve pomoći u djelatnosti pružanja usluge pomoći u kući, 1 CSVET

	Ishodi učenja

	Opisati ulogu zaštite na radu

	Identificirati osnovne izvore opasnosti prilikom pružanja usluge pomoći u kući

	Navesti zaštitna sredstva i opremu potrebnu za sigurno rukovanje kućanskim uređajima, priborom i sredstvima za čišćenje

	Demonstrirati postupke rada na siguran način prilikom pružanja usluge pomoći u kući

	Demonstrirati osnovne postupke pružanja prve pomoći pri različitim vrstama ozljeda i stanja korisnika do dolaska hitne pomoći

	Dominantan nastavni sustav i opis načina ostvarivanja SIU

	Dominantni nastavni sustav za ovaj skup ishoda učenja je problemska nastava. 
Nastavnik će polaznike upoznati s ulogom zaštite na radu, osnovnim izvorima opasnosti prilikom pružanja usluge pomoći u kući, zaštitnim sredstvima i opremom potrebnima za sigurno rukovanje kućanskim uređajima, priborom i sredstvima za čišćenje. Nadalje, nastavnik će demonstrirati postupke rada na siguran način prilikom pružanja pomoći korisniku usluge te osnovne postupke pružanja prve pomoći pri različitim vrstama ozljeda i stanja korisnika do dolaska hitne pomoći, nakon čega polaznici uvježbavaju isto. Preporuka je koristiti metode rada na rješavanju problema te oblike individualnog rada i rada u paru.
Tijekom učenja temeljenog na radu polaznici aktivno sudjeluju u izvršavanju različitih simuliranih i stvarnih radnih situacija kroz koje će moći demonstrirati postupke rada na siguran način prilikom pružanja pomoći korisniku usluge te demonstriraju osnovne postupke pružanja prve pomoći pri različitim vrstama ozljeda i stanja korisnika do dolaska hitne pomoći, uz nadzor mentora kod poslodavca i nastavnika učenja temeljenog na radu.
Samostalne aktivnosti polaznika uključuju dodatno istraživanje tematike korištenjem različitih izvora.

	Nastavne cjeline/teme
	Zaštita na radu
Izvori opasnosti prilikom pružanja usluge pomoći u kući
Zaštitna sredstva i oprema (sigurno rukovanje kućanskim uređajima, priborom i sredstvima za čišćenje)
Higijensko-epidemiološke smjernice
Rad na siguran način prilikom pružanja pomoći korisniku usluge
Prva pomoć (različite vrste ozljeda i stanja korisnika)

	Načini i primjer vrednovanja

	Skup ishoda učenja i pripadajući ishodi provjeravaju se kontinuirano, i to radnom situacijom, problemskim zadatkom, usmenom ili pisanom provjerom, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).
Opis radne situacije i/ili projektnog zadatka: 
Osoba pruža uslugu pružanja pomoći u kući korisniku starije životne dobi kojemu je potrebna pomoć pri čišćenju i pospremanju kućanstva. Potrebno je očistiti kuhinju i kupaonu. Korisniku je odjednom naglo pozlilo te je bez svijesti, ali diše i ima puls. 
Zadatak 1: 
Na temelju opisane situacije potrebno je identificirati izvore opasnosti prije provedbe postupka čišćenja kuhinje i kupaone, navesti zaštitna sredstva i opremu potrebnu za sigurno rukovanje kućanskim uređajima, priborom i sredstvima za čišćenje te demonstrirati postupke rada na siguran način prilikom pružanja pomoći korisniku usluge. 
Zadatak 2: 
Na temelju opisane situacije potrebno je demonstrirati način pružanja  prve pomoći korisniku te igrom uloga prikazati razgovor s djelatnikom hitne pomoći. Zatim, navesti primjer neke ozljede koja se može dogoditi korisniku prilikom pružanja usluge pomoći u kući i demonstrirati postupak pružanja prve pomoći u toj situaciji.
Način vrednovanja: Pomoću unaprijed definiranih kriterija za elemente vrednovanja (uloga zaštite na radu, osnovni izvori opasnosti prilikom pružanja usluge pomoći u kući, zaštitna sredstva i opremu potrebnu za sigurno rukovanje kućanskim uređajima, priborom i sredstvima za čišćenje, postupci rada na siguran način prilikom pružanja pomoći korisniku usluge te osnovni postupci pružanja prve pomoći pri različitim vrstama ozljeda i stanja korisnika do dolaska hitne pomoći) vrednuju se odgovori na pitanja te demonstracija postupaka u stvarnim i simuliranim radnim situacijama, uz opis i pojašnjavanje demonstriranih postupaka.

	Prilagodba iskustava učenja za polaznike s posebnim odgojno-obrazovnim potrebama

	(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)




	NAZIV MODULA
	Pružanje usluge pomoći u kući

	Šifra modula
	

	Kvalifikacije nastavnika koji sudjeluju u realizaciji modula
	https://hko.srce.hr/registar/skup-ishoda-ucenja/detalji/16702   
· Za realizaciju VPUP-a – kvalifikacija najmanje razine 6 HKO-a iz područja socijalnog rada, edukacijske rehabilitacije, radne terapije, sestrinstva, fizioterapije, psihologije, socijalne pedagogije ili druge odgovarajuće kvalifikacije iz područja zdravstva, socijalne skrbi ili rehabilitacijskih znanosti koja osigurava stjecanje propisanih ishoda učenja.
https://hko.srce.hr/registar/skup-ishoda-ucenja/detalji/16704  
· Za realizaciju VPUP-a – kvalifikacija najmanje razine 6 HKO-a iz područja socijalnog rada, psihologije, edukacijske rehabilitacije, socijalne pedagogije, sestrinstva, radne terapije, logopedije ili druge odgovarajuće kvalifikacije iz područja društvenih, zdravstvenih ili rehabilitacijskih znanosti koja osigurava stjecanje propisanih ishoda učenja.
https://hko.srce.hr/registar/skup-ishoda-ucenja/detalji/16701  
· Za realizaciju VPUP-a – kvalifikacija najmanje razine 6 HKO-a iz područja ugostiteljstva, prehrambene tehnologije, nutricionizma, sanitarnog inženjerstva, socijalnog rada, radne terapije, sestrinstva ili druge odgovarajuće kvalifikacije koja osigurava stjecanje ishoda učenja vezanih uz obavljanje kućnih poslova i pružanje usluga pomoći u kući.
https://hko.srce.hr/registar/skup-ishoda-ucenja/detalji/16705   
· Za realizaciju VPUP-a – kvalifikacija najmanje razine 6 HKO-a iz područja sestrinstva, fizioterapije, radne terapije ili druge odgovarajuće kvalifikacije iz područja zdravstvenih i rehabilitacijskih znanosti koja osigurava stjecanje ishoda učenja povezanih s pružanjem pomoći pri održavanju osobne higijene, odijevanju, svlačenju i provođenju aktivnosti svakodnevnog života korisnika.
· Za realizaciju UTR-a – strukovna kvalifikacija najmanje razine 4.1 prema HKO-u i radni staž na poslovima pružanja usluge pomoći u kući od najmanje pet godina.

	Obujam modula (CSVET)
	7 CSVET
SIU: Specifičnosti rada s korisnicima usluge pomoći u kući, 1 CSVET
SIU: Komunikacija s korisnicima, 1 CSVET
SIU: Pomoć u obavljanju kućnih poslova, 3 CSVET
SIU: Pomoć korisniku pri odijevanju, kupanju i obavljanju drugih higijenskih potreba, 2 CSVET

	Načini stjecanja ishoda učenja (od – do, postotak)
	Vođeni proces učenja i poučavanja
	Oblici učenja temeljenog na radu
	Samostalne aktivnosti polaznika/polaznika

	
	35 sati (20 %)
	105 sati (60 %)
	35 sati (20 %)

	Status modula
(obvezni/izborni)
	obvezni

	Cilj (opis) modula 
	Cilj modula je omogućiti polaznicima stjecanje znanja i vještina za pružanje usluge pomoći u kući starijim osobama i/ili osobama kojima je zbog privremenog ili trajnog tjelesnog, mentalnog, intelektualnog ili osjetilnog oštećenja prijeko potrebna pomoć druge osobe, poštujući etička načela i privatnost korisnika. Polaznici će biti osposobljeni za pružanje pomoći korisniku pri obavljanju osobne higijene i odijevanju, obavljanju kućnih poslova (čišćenju i pospremanju, pranju posuđa, nabavi živežnih namirnica i pripremanju obroka i slično) te podrške pri plaćanju računa, nabavi lijekova i drugih potrepština. Polaznici će moći koristiti odgovarajuću komunikaciju te primijeniti odgovarajući pristup u radu sa starijim osobama i osobama s invaliditetom. Polaznici će steći znanja i vještine potrebne za provođenje rada na siguran način i osnovnim postupcima prve pomoći.

	Ključni pojmovi
	starije osobe, osobe s invaliditetom, pomoć u kući, kućni poslovi, komunikacija s korisnicima, obavljanje osobne higijene

	Oblici učenja temeljenog na radu
	Učenje temeljeno na radu provodi se kroz dva oblika:
· simulacijom stvarnih radnih i problemskih situacija u specijaliziranim prostorima ustanove (simuliranim objektima)
· učenje na radnome mjestu gdje se polaznici postupno uvode u posao te u ograničenom obujmu sudjeluju u radnom procesu u kontroliranim uvjetima uz nadzor mentora. Provodi se na radnom mjestu kod poslodavaca s kojim ustanova ima potpisan ugovor o suradnji.
Ustanova posjeduje ugovor o suradnji s pravnim ili fizičkim osobama pružateljima usluga pomoći u kući upisanih u Registar pravnih i fizičkih osoba koje obavljaju djelatnost socijalne skrbi i koji sadrži aktualne podatke o pružateljima socijalne usluge pomoći u kući.

	Literatura i specifična nastavna sredstva potrebna za realizaciju modula
	Galić, S., Tomasović Mrčela, N. i sur. (2013). Priručnik iz gerontologije, gerijatrije i psihologije starijih osoba - psihologije starenja. Medicinska škola Osijek
(dostupno na: https://web-arhiva.skole.hr/ss-medicinska-os/upload/ss-medicinska-os/images/static3/1236/File/prirucnik.pdf#:~:text=Medicinska%20%C5%A1kola%20Osijek%2C%202013)
Konvencija o pravima osoba s invaliditetom (2006)
Leutar, Z., Buljevac, M. (2020). Osobe s invaliditetom u društvu. Biblioteka socijalnog rada
(dostupno na: https://www.scribd.com/document/816819415/Osobe-s-invaliditetom-u-drus-tvu-Z-Leutar-M-Buljevac-2020-A4R )
Petlić, K. (2023). Obveze iz zaštite na radu za sve poslodavce, radnike, ovlaštenike, povjerenike te stručnjake ZNR. Poslovna literatura
Pravilnik o mjerilima za pružanje socijalnih usluga (NN 110/2022, 58/2024)
Priručnik za gerontodomaćicu/gerontodomaćina (dostupno na: Prirucnik Za Gerontodomacice | PDF) 
Rusac, S., prof. dr. sc. (2021). VOLONTIRANJE KAO ODGOVOR NA IZAZOVE STARENJA, Priručnik za stručnjake i volontere koji rade sa starijima i sve koji žele znati više o starijima i starosti. Hrvatski crveni križ (dostupno na: Volontiranje_kao_odgovor_na_izazove_starenja.pdf )
Zakon o zaštiti na radu (NN 71/2014., 118/2014., 154/2014., 94/2018., 96/2018.)
Zakon o socijalnoj skrbi (NN 18/2022, 46/2022, NN 119/2022, NN 71/2023, NN 156/2023 i NN 61/2025)



	Skup ishoda učenja iz SK-a, obujam
	Specifičnosti rada s korisnicima usluge pomoći u kući, 1 CSVET

	Ishodi učenja

	Opisati vrste usluga pomoći u kući

	Opisati osnovne karakteristike osobe starije životne dobi

	Navesti vrste privremenog ili trajnog tjelesnog, mentalnog, intelektualnog ili osjetilnog oštećenja osoba 

	Opisati osnovne karakteristike osoba s različitim vrstama invaliditeta

	Demonstrirati osnovne načine pristupa u radu sa starijim osobama i osobama s invaliditetom

	Dominantan nastavni sustav i opis načina ostvarivanja SIU

	Dominantni nastavni sustav za ovaj skup ishoda učenja je heuristička nastava. 
Nastavnik će polaznike upoznati s osnovnim vrstama privremenog ili trajnog tjelesnog, mentalnog, intelektualnog ili osjetilnog oštećenja osoba, s karakteristikama osoba starije životne dobi te s osnovnim karakteristikama osoba s različitim vrstama invaliditeta. Tijekom nastave polaznici kroz pitanja, problemske situacije, primjere i raspravu samostalno dolaze do spoznaja, dok ih nastavnik usmjerava. Preporuka je koristiti metode razgovora, demonstracije, igranje uloga te rad na problemskim i simuliranim situacijama.
Tijekom učenja temeljenog na radu polaznici aktivno sudjeluju u izvršavanju različitih simuliranih i stvarnih radnih situacija kroz koje će moći demonstrirati osnovne načine pristupa u radu sa starijim osobama i osobama s invaliditetom, uz nadzor mentora kod poslodavca i nastavnika učenja temeljenog na radu.
Samostalne aktivnosti polaznika uključuju dodatno istraživanje tematike korištenjem različitih izvora.

	Nastavne cjeline/teme
	Usluga pomoći u kući
Karakteristike osobe starije životne dobi i osoba s različitim vrstama invaliditeta
Vrste privremenog ili trajnog tjelesnog, mentalnog, intelektualnog ili osjetilnog oštećenja osoba
Pristup u radu sa starijim osobama i osobama s invaliditetom

	Načini i primjer vrednovanja

	Skup ishoda učenja i pripadajući ishodi vrednuju se kontinuirano, i to radnom situacijom, problemskim zadatkom,  usmenom ili pisanom provjerom, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).
Opis radne situacije i/ili projektnog zadatka: 
Osoba je zadužena za pružanje usluge pomoći u kući korisniku starije životne dobi te korisnicima s različitim vrstama invaliditeta. U radu s korisnicima osoba primjećuje specifične tjelesne, psihičke, emocionalne, socijalne i funkcionalne karakteristike osobe starije životne dobi te osoba s tjelesnim, mentalnim, intelektualnim ili osjetilnim oštećenjima. Svoj rad prilagođava individualnim potrebama korisnika.
Zadatak: 
Na temelju opisa situacije potrebno je opisati osnovne karakteristike osobe starije životne dobi i osoba s različitim vrstama invaliditeta te opisati koje usluge pomoći u kući im treba pružiti. Igrom uloga demonstrirati osnovne načine pristupa u radu sa starijim osobama i osobama s invaliditetom prilikom pružanja usluge pomoći u kući (primjerice pristup prilikom pružanja pomoći u odijevanju). 
Način vrednovanja: Pomoću unaprijed definiranih kriterija za elemente vrednovanja (vrste usluga pomoći u kući, osnovne karakteristike osobe starije životne dobi i osoba s različitim vrstama invaliditeta, vrste privremenog ili trajnog tjelesnog, mentalnog, intelektualnog ili osjetilnog oštećenja osoba, osnovni načini individualiziranog pristupa u radu sa starijim osobama i osobama s invaliditetom) vrednuju se odgovori na pitanja. Primjena odgovarajućeg pristupa u radu sa starijim osobama i osobama s invaliditetom vrednuje se demonstracijom u stvarnim radnim situacijama i igranjem uloga u simuliranim radnim situacijama, a prema unaprijed definiranim kriterijima vrednovanja.

	Prilagodba iskustava učenja za polaznike s posebnim odgojno-obrazovnim potrebama

	(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)




	Skup ishoda učenja iz SK-a, obujam
	Komunikacija s korisnicima usluge pomoći u kući, 1 CSVET

	Ishodi učenja

	Navesti vrste komunikacije

	Demonstrirati tehnike aktivnog slušanja i asertivnosti u komunikaciji s korisnicima

	Demonstrirati odgovarajuće komunikacijske vještine u razgovoru sa starijim osobama i osobama s invaliditetom

	Demonstrirati odgovarajuće komunikacijske vještine s članovima obitelji korisnika usluge pomoći u kući

	Objasniti primjenu etičkih načela u cilju zaštite osobnih podataka i privatnosti korisnika

	Dominantan nastavni sustav i opis načina ostvarivanja SIU

	Dominantni nastavni sustav za ovaj skup ishoda učenja je učenje temeljeno na radu. Preporuka je koristiti metodu demonstracije i metodu iskustvenog učenja, te oblike individualnog rada i rada u paru.
Tijekom vođenog procesa učenja i poučavanja, nastavnik će polaznicima pojasniti važnost prilagodbe u komunikaciji sa starijim osobama i osobama s invaliditetom, kao i važnost neverbalne komunikacije, aktivnog slušanja i asertivnosti. Nakon demonstracije nastavnika, polaznici će igrom uloga uvježbavati aktivno slušanje u komunikaciji s korisnicima. 
Tijekom učenja temeljenog na radu polaznici aktivno sudjeluju u izvršavanju različitih simuliranih i stvarnih radnih situacija. Polaznici će demonstrirati tehnike aktivnog slušanja i asertivnosti u komunikaciji s korisnicima, uz primjenu etičkih načela u cilju zaštite osobnih podataka i privatnosti korisnika te odgovarajuće komunikacijske vještine u razgovoru sa starijim osobama, osobama s invaliditetom i članovima obitelji, uz nadzor mentora kod poslodavca i nastavnika učenja temeljenog na radu.
Samostalne aktivnosti polaznika uključuju dodatno istraživanje stručne literature te kritičko promišljanje o komunikaciji s korisnicima i članovima obitelji.

	Nastavne cjeline/teme
	Verbalna i neverbalna komunikacija
Tehnike aktivnog slušanja i asertivnosti
Etička načela u radu s korisnicima
Komunikacijske vještine u radu sa starijim osobama, osobama s invaliditetom i članovima obitelji

	Načini i primjer vrednovanja skupa ishoda učenja

	Skup ishoda učenja i pripadajući ishodi provjeravaju se kontinuirano, i to radnom situacijom, problemskim zadatkom, usmenom ili pisanom provjerom, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).
Opis radne situacije i/ili projektnog zadatka: 
U Crvenom križu zaposlene su osobe koje pružaju uslugu pomoći u kući starijim osobama i osobama s invaliditetom. Osobe međusobno dijele svakodnevna iskustva te kontinuirano promišljaju o vlastitoj komunikaciji s korisnicima i članovima obitelji. U razgovoru s kolegama/icama navode situacije koje su im se dogodile u radu: korisnici su imali česte promjene raspoloženja zbog bolesti ili samoće zbog čega je rad s njima bio otežan te su im stvarali emocionalni pritisak riječima „vi ste mi jedina pomoć” dok su članovi obitelji zahtijevali dodatnu angažiranost koja nije u opisu posla (npr. teži fizički rad, zdravstveni zahvati) te dodatne obveze koje prelaze radno vrijeme.
Zadatak: 
Na temelju opisane radne situacije potrebno je navesti vrste komunikacije te igrom uloga demonstrirati odgovarajuće načine komunikacije u razgovoru sa starijim osobama, osobama s invaliditetom i članovima obitelji (demonstrirati razgovor koristeći vještine aktivnog slušanja i asertivnosti uz odgovarajuću neverbalnu komunikaciju i primjenu etičkih načela). 
Način vrednovanja: Pomoću unaprijed definiranih kriterija za elemente vrednovanja (vrste komunikacije, tehnike aktivnog slušanja i asertivnosti u komunikaciji s korisnicima), vrednuju se odgovori na pitanja. Odgovarajuće komunikacijske vještine u razgovoru sa starijim osobama, osobama s invaliditetom i članovima obitelji, vrednuju se demonstracijom u stvarnim radnim situacijama i igranjem uloga u simuliranim radnim situacijama, a prema unaprijed definiranim kriterijima vrednovanja za elemente vrednovanja: primjena aktivnog slušanja i asertivnosti u komunikaciji, primjena koraka komunikacijskog procesa i odgovarajuće verbalne i neverbalne komunikacije. 

	Prilagodba iskustava učenja za polaznike/osobe s invaliditetom

	(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)



[bookmark: _Hlk199926952]
	Skup ishoda učenja iz SK-a, obujam
	Pomoć u obavljanju kućnih poslova, 3 CSVET

	Ishodi učenja

	Navesti usluge pomoći u kući u okviru obavljanja kućnih poslova 

	Izvesti postupke čišćenja i pospremanja kućanstva

	Demonstrirati pranje i glačanje rublja korisnika 

	Provesti postupak nabavke namirnica, lijekova ili drugih potrepština za korisnika

	Demonstrirati pružanje pomoći korisniku u pripremi ili nabavi i dostavi obroka

	Razvrstati kućni otpad prema važećoj klasifikaciji

	Obaviti druge kućne poslove prema potrebi korisnika i uvjetima kućanstva 

	Dominantan nastavni sustav i opis načina ostvarivanja SIU

	Dominantni nastavni sustav za ovaj skup ishoda učenja je učenje temeljeno na radu. Preporuka je koristiti metodu demonstracije i metodu iskustvenog učenja te oblike individualnog rada i rada u paru.
Tijekom vođenog procesa učenja i poučavanja, nastavnik će polaznicima navesti usluge pomoći u kući u okviru obavljanja kućnih poslova. Nakon demonstracije nastavnika, polaznici će demonstrirati pružanje pomoći korisniku. 
Tijekom učenja temeljenog na radu polaznici aktivno sudjeluju u izvršavanju različitih simuliranih i stvarnih radnih situacija uz nadzor mentora kod poslodavca i nastavnika učenja temeljenog na radu. Polaznici će prikazati čišćenje i pospremanje kućanstva, demonstrirati pranje i glačanje rublja korisnika, pružiti pomoći korisniku u pripremi ili nabavi i dostavi obroka te pri plaćanju računa i nabavi namirnica, lijekova i drugih potrepština. Razvrstavat će kućni otpad prema važećoj klasifikaciji te obaviti druge kućne poslove prema potrebi korisnika i uvjetima kućanstva.
Samostalne aktivnosti polaznika uključuju dodatno istraživanje stručne literature te samostalno planiranje i uvježbavanje potrebnih postupaka.

	Nastavne cjeline/teme
	Usluge pomoći u kući u okviru obavljanja kućnih poslova 
Čišćenje i pospremanje kućanstva (mijenjanje posteljine)
Higijena rublja (pranje i glačanje rublja ili organizacija usluge pranja)
Nabaviti korisniku namirnice, lijekove i druge potrepštine
Pomoć u pripremi ili nabavi i dostavi obroka
Kućni otpad prema važećoj klasifikaciji
Pomoć korisniku pri plaćanju računa
Drugi kućni poslovi prema potrebi korisnika i uvjetima kućanstva (donositi vodu, ogrjev i slično u kuću korisnika)

	Načini i primjer vrednovanja skupa ishoda učenja

	Skup ishoda učenja i pripadajući ishodi provjeravaju se kontinuirano, i to radnom situacijom i/ili projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).
Opis radne situacije i/ili projektnog zadatka: 
Korisniku s trajnim tjelesnim oštećenjem potrebno je očistiti i pospremiti spavaću sobu, promijeniti posteljinu te pomoći u održavanju higijene rublja. Osim toga, potrebno mu je pružiti  pomoći u nabavi namirnica i pripremi obroka te plaćanju računa. 
Zadatak: 
Na temelju opisane situacije potrebno je navesti usluge pomoći u kući u okviru obavljanja kućnih poslova te izvesti postupak čišćenja i pospremanja kućanstva, demonstrirati pranje i glačanje rublja korisnika, demonstrirati pružanje pomoći korisniku u pripremi ili nabavi i dostavi obroka te pri plaćanju računa, nabaviti korisniku namirnice i lijekove, razvrstati kućni otpad prema važećoj klasifikaciji te obaviti druge kućne poslove prema potrebi korisnika i uvjetima kućanstva.
Način vrednovanja: Pomoću unaprijed definiranih kriterija za elemente vrednovanja (usluga pomoći u kući u okviru obavljanja kućnih poslova, čišćenje i pospremanje kućanstva, pranje i glačanje rublja korisnika, pomoć u pripremi ili nabavi i dostavi obroka te pri plaćanju računa, nabava namirnica, lijekova i drugih potrepština, razdvajanje kućnog otpada prema važećoj klasifikaciji te obavljanje drugih kućnih poslova prema potrebi korisnika i uvjetima kućanstva) vrednuje se demonstracija postupaka u stvarnim i simuliranim radnim situacijama, uz opis i pojašnjavanje demonstriranih postupaka.

	Prilagodba iskustava učenja za polaznike/osobe s invaliditetom

	(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)




	Skup ishoda učenja iz SK-a, obujam
	Pomoć korisniku pri odijevanju, kupanju i obavljanju drugih higijenskih potreba, 2 CSVET

	Ishodi učenja

	Navesti usluge pomoći u kući u okviru održavanja osobne higijene

	Objasniti razliku pri obavljanju higijenskih potreba između pokretnog i nepokretnog korisnika

	Demonstrirati pružanje pomoći korisniku pri kupanju i obavljanju drugih higijenskih potreba uz primjenu mjera zaštite na radu

	Demonstrirati pružanje pomoći pokretnom korisniku u odijevanju i svlačenju uz primjenu mjera zaštite na radu

	Demonstrirati pružanje pomoći nepokretnom korisniku u odijevanju i svlačenju uz primjenu mjera zaštite na radu

	Dominantan nastavni sustav i opis načina ostvarivanja SIU

	Dominantni nastavni sustav za ovaj skup ishoda učenja je učenje temeljeno na radu. Preporuka je koristiti metodu demonstracije i metodu iskustvenog učenja te oblike individualnog rada i rada u paru.
Tijekom vođenog procesa učenja i poučavanja, nastavnik će polaznicima pojasniti razliku pri obavljanju higijenskih potreba te odijevanju i svlačenju između pokretnog i nepokretnog korisnika. Nakon demonstracije nastavnika, polaznici će igrom uloga uvježbavati pružanje pomoći korisniku pri obavljanju drugih higijenskih potreba te odijevanju i svlačenju primjenjujući mjere zaštite na radu. 
Tijekom učenja temeljenog na radu polaznici aktivno sudjeluju u izvršavanju različitih simuliranih i stvarnih radnih situacija uz nadzor mentora kod poslodavca i nastavnika učenja temeljenog na radu. Polaznici će postupno samostalno pružiti pomoć pokretnom i nepokretnom korisniku pri kupanju i obavljanju drugih higijenskih potreba te pri odijevanju i svlačenju uz primjenu mjera zaštite na radu.
Samostalne aktivnosti polaznika uključuju dodatno istraživanje stručne literature te kritičko promišljanje o odgovornom postupanju u radu s korisnicima.

	Nastavne cjeline/teme
	Usluge pomoći u kući u okviru održavanja osobne higijene uz primjenu mjera zaštite na radu
Higijena pokretnog i nepokretnog korisnika
Odijevanje i svlačenje pokretnog i nepokretnog korisnika

	Načini i primjer vrednovanja skupa ishoda učenja

	Skup ishoda učenja i pripadajući ishodi provjeravaju se kontinuirano, i to radnom situacijom i demonstracijom, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).
Opis radne situacije i/ili projektnog zadatka: 
Usluga pomoći u kući potrebna je starijem bračnom paru. Gospođa je nepokretna, a gospodin je pokretan, no također mu je potrebna pomoć u obavljanju higijenskih potreba te odijevanju i svlačenju. 
Zadatak: 
Na temelju opisa situacije potrebno je opisati usluge pomoći u kući u okviru održavanja osobne higijene, pojasniti razliku pri obavljanju higijenskih potreba između pokretnog i nepokretnog korisnika, demonstrirati pružanje pomoći korisniku pri kupanju i obavljanju drugih higijenskih potreba uz primjenu mjera zaštite na radu te demonstrirati pružanje pomoći pokretnom i nepokretnom korisniku u odijevanju i svlačenju uz primjenu mjera zaštite na radu.
Način vrednovanja: Pomoću unaprijed definiranih kriterija za elemente vrednovanja (usluge pomoći u kući u okviru održavanja osobne higijene, obavljanje higijenskih potreba pokretnog i nepokretnog korisnika i pružanje pomoći uz primjenu mjera zaštite na radu te pružanje pomoći pokretnom i nepokretnom korisniku u odijevanju i svlačenju uz primjenu mjera zaštite na radu) vrednuje se demonstracija postupaka u stvarnim i simuliranim radnim situacijama, uz opis i pojašnjavanje demonstriranih postupaka.

	Prilagodba iskustava učenja za polaznike/osobe s invaliditetom

	(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)




	*Napomena:
Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.

